রক এ্যান্ড রোল মিউজিক
"রক এ্যান্ড রোল মিউজিক" (ইংরেজি: Rock and Roll Music) মার্কিন রক এ্যান্ড রোল শিল্পী চাক বেরি কর্তৃক প্রকাশিত একক গান। এটি চেস রেকর্ডস থেকে ১৯৫৭ সালের সেপ্টেম্বর মাসে মুক্তি পায়। এই গানটিকে বেরির অন্যতম জনপ্রিয় গান হিসেবে ধরা হয়। এটি বহু শিল্পী কভার করেছিল। ১৯৫৭ সালের শেষের দিকে বেরির সংস্করণটি বিলবোর্ড ম্যাগাজিনের "আর এ্যান্ড বি" চার্টে ৬ এবং "হট ১০০" চার্টে ৮ নম্বর স্থানে পৌঁছে। গানটি বহু জনপ্রিয় শিল্পী কভার করেছিল। দ্য বিটলস এর ১৯৬৪ সালের সংস্করণটি ইউরোপ এবং অস্ট্রেলিয়ার একক চার্টে শীর্ষ স্থানে পৌঁছে এবং দ্য বিচ বয়েজ ১৯৭৬ সালে গানটি কভার করে শীর্ষ স্থান অর্জন করেছিল আমেরিকায়। অন্য যে শিল্পীরা এই গানটি কভার করেছে তারা হলো, বিল হেইলি এ্যান্ড হিজ কমেটস, ডিকি রক এ্যান্ড দ্য মায়ামি স্নোব্যান্ড, আর. ই. ও. স্পিডওয়াগন, মেন্টাল এজ এনিথিং, হাম্বেল পাই এবং ব্রায়ান এডামস। রোলিং স্টোন ম্যাগাজিনের "সর্বকালের ৫০০ সেরা গান" এর তালিকায় ১২৮ নম্বরে স্থান পেয়েছিল এবং রক অ্যান্ড রোল হল অব ফেম এর "৫০০টি গান যা রক এ্যান্ড রোল'কে রুপ দিয়েছে" তালিকায় গানটি অন্তর্ভুক্ত হয়েছে।